2.pielikums

Projektu iesniegumu atlases nolikumam

**Projektu iesniegumu vērtēšanas kritēriji un to piemērošanas metodika**

|  |  |
| --- | --- |
| Programmas nosaukums | Eiropas Savienības kohēzijas politikas programma 2021.–2027.gadam |
| Prioritātes numurs un nosaukums | 1.1. Pētniecība un prasmes |
| Specifiskā atbalsta mērķa numurs un nosaukums | 1.1.1. Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā |
| Specifiskā atbalsta mērķa pasākuma (turpmāk – pasākums) numurs un nosaukums | **1.1.1.8. Doktorantūras granti** |
| Projektu iesniegumu atlases veids | Ierobežota projektu iesniegumu atlase |
| Atbildīgā iestāde | Izglītības un zinātnes ministrija |

**Vispārīgie nosacījumi projekta iesnieguma vērtēšanas kritēriju piemērošanai**:

1. Lai novērtētu projekta iesnieguma atbilstību attiecīgajam projekta iesnieguma vērtēšanas kritērijam, vērtētājam ir jāņem vērā gan attiecīgajās projekta iesnieguma sadaļās sniegtā informācija, gan arī visa pārējā projekta iesniegumā (iesnieguma citās sadaļās un pielikumos) pieejamā informācija.
2. Vērtējot projekta iesnieguma atbilstību projekta iesnieguma vērtēšanas kritērijiem, jāņem vērā tikai projekta iesniegumā (projekta iesniegumā un pielikumos) pieejamā informācija. Vērtējumu nevar balstīt uz pieņēmumiem vai citu informāciju, ko nav iespējams pārbaudīt vai pierādīt, vai kas neattiecas uz konkrēto projekta iesniegumu. Tomēr, ja vērtētāja rīcībā ir kāda informācija, kas var ietekmēt projekta vērtējumu, jānorāda konkrēti fakti un informācijas avoti, kas pamato un pierāda vērtētāja sniegto informāciju.
3. Vērtējot projekta iesniegumu, jāpievērš uzmanība projekta iesniegumā sniegtās informācijas saskaņotībai starp visām projekta iesnieguma sadaļām, kurās tā minēta. Ja informācija starp sadaļām nesaskan, ir jāizvirza nosacījums par papildu skaidrojuma sniegšanu pie tā kritērija, uz kuru šī nesakritība ir attiecināma.
4. Projektu iesniegumu vērtēšanā izmantojami:
5. [Ministru kabineta 2023. gada 19. decembra noteikumi Nr. 811 “Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā” 1.1.1.8. pasākuma “Doktorantūras granti” īstenošanas noteikumi”](https://likumi.lv/ta/id/348534-eiropas-savienibas-kohezijas-politikas-programmas-2021-2027-gadam-1-1-1-specifiska-atbalsta-merka-petniecibas-un-inovaciju) (turpmāk – MK noteikumi par pasākuma īstenošanu);
6. Eiropas Savienības kohēzijas politikas programmas 2021.–2027. gadam papildinājums;
7. Eiropas Savienības kohēzijas politikas programmas 2021. – 2027. gadam 1.1.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā” 1.1.1.8. pasākuma “Doktorantūras granti” projektu iesniegumu atlases nolikums (turpmāk – atlases nolikums), projekta iesnieguma vērtēšanas kritēriji[[1]](#footnote-2) un projekta iesnieguma veidlapas aizpildīšanas metodika;
8. Finanšu ministrijas 2023. gada 26. janvāra metodika Nr. 3.1. “Eiropas Reģionālās attīstības fonda, Eiropas Sociālā fonda plus, Kohēzijas fonda un Taisnīgas pārkārtošanās fonda projektu iesniegumu atlases metodika 2021.–2027.gadam”.

|  |  |  |  |
| --- | --- | --- | --- |
| **1. VIENOTI KRITĒRIJI** | | **Kritērija ietekme uz lēmuma pieņemšanu**  (P[[2]](#footnote-3)) | **PIEMĒROŠANAS SKAIDROJUMS** |
|
| 1.1. | Projekta iesniegums atbilst MK noteikumos par pasākuma īstenošanu noteiktajām specifiskajām prasībām:   * + 1. projekta iesniedzējs atbilst MK noteikumos par pasākuma īstenošanu noteiktajam iesniedzēju lokam;     2. projekta īstenošanas termiņš atbilst MK noteikumos par pasākuma īstenošanu noteiktajam termiņam;     3. projekta iesniegumam ir pievienoti atlases nolikumā noteiktie papildu pievienojamie pielikumi. | P | Projekta iesniedzēja un projekta iesnieguma atbilstību pārbauda, pamatojoties uz projekta iesniegumā un projekta iesniegumam pievienotajos pielikumos, kas uzskaitīti projektu iesniegumu atlases nolikumā, norādīto informāciju.  Projekta iesniedzēja atbilstību MK noteikumos par pasākuma īstenošanu noteiktajam iesniedzēju lokam pārbauda uz projekta iesnieguma iesniegšanas brīdi un precizētā projekta iesnieguma iesniegšanas brīdi.  Pārliecību par projekta iesniedzēja atbilstību gūst, pārbaudot publiski uzticamās datu bāzēs un tīmekļa vietnēs pieejamo informāciju par projekta iesniedzēju, piemēram, “*Lursoft”* datu bāzē vai ekvivalenta/līdzvērtīga Uzņēmuma reģistra datu atkal izmantotāja datu bāzēs, Valsts ieņēmumu dienesta publiskajās datu bāzēs (turpmāk – VID) pieejamo informāciju.  Ja nepieciešams, pārliecības gūšanai tiek veikta komunikācija ar citām iestādēm, institūcijām par projekta iesniegumā un projekta iesniegumam pievienotajos pielikumos, kas uzskaitīti projektu iesniegumu atlases nolikumā, norādīto informāciju, piemēram, ar kredītiestādi, Finanšu un kapitāla tirgus komisiju, tiesībsargājošo institūciju u.tml. atkarībā no specifiskā atbalsta mērķa specifikas.  **Vērtējums ir “Jā”,** ja:   * 1. projekta iesniedzējs atbilst MK noteikumos par pasākuma īstenošanu noteiktajam iesniedzēju lokam un attiecīgajām izvirzītajām prasībām;   2. projekta īstenošanas termiņš nepārsniedz MK noteikumos par pasākuma īstenošanu noteiktajam termiņam;   3. projekta iesniegumam pievienotie pielikumi atbilst MK noteikumos par pasākuma īstenošanu noteiktajām prasībām, tai skaitā ir pievienoti visi nolikumā uzskaitītie projekta iesniedzējam noteiktie papildu pievienojamie pielikumi.   Ja projekta iesniegums neatbilst minētajām prasībām, vērtējums ir “**Jā, ar nosacījumu**”, izvirza atbilstošus nosacījumus.  Vērtējums ir “**Nē**”, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.2. | Projekta iesniedzējam un projekta sadarbības partnerim, ja tāds projektā ir paredzēts, Latvijas Republikā nav Valsts ieņēmumu dienesta administrēto nodokļu parādu, tai skaitā valsts sociālās apdrošināšanas obligāto iemaksu parādi, kas kopsummā katram atsevišķi pārsniedz 150 *euro.* | P | Projekta iesniedzēja un sadarbības partnera, ja tāds projektā ir paredzēts, atbilstības kritērijam pārbaudi veic katram atsevišķi, balstoties uz VID publiskojamo datu bāzes sadaļā “Nodokļu parādnieki” (turpmāk – VID parādnieku datu bāze) pieejamo aktuālo informāciju projekta iesnieguma un ja attiecināms, precizētā projekta iesnieguma iesniegšanas dienā sadarbības iestādē, ņemot vērā, ka informācija par veikto nodokļu nomaksu VID parādnieku datu bāzē tiek aktualizēta un publicēta ar divu darba dienu nobīdi.  Vērtējums tiek noteikts, balstoties uz VID parādnieku datu bāzē pieejamo informāciju par projekta iesniedzēja un tā sadarbības partnera, ja tāds projektā ir paredzēts, nodokļu nomaksas stāvokli datumā, kas ir divas darba dienas pēc projekta iesnieguma vai ja attiecināms, precizētā projekta iesnieguma iesniegšanas sadarbības iestādē.  Projekta iesnieguma vērtēšanas veidlapā norāda pārbaudes datumu un konstatēto situāciju.  Vērtējums ir **“Jā”,** ja balstoties uz VID parādnieku datu bāzē pieejamo informāciju uz projekta iesnieguma un, ja attiecināms, precizētā projekta iesnieguma iesniegšanas dienu (t.i., informāciju, kas publicēta divas darba dienas pēc projekta iesnieguma un, ja attiecināms, precizētā projekta iesnieguma iesniegšanas dienas) projekta iesniedzējam un sadarbības partnerim, ja tāds projektā ir paredzēts, nav VID administrēto nodokļu parādu, tai skaitā valsts sociālās apdrošināšanas obligāto iemaksu parādu (turpmāk – nodokļu parādi), kas kopsummā katram atsevišķi pārsniedz 150 *euro.*  Vērtējums ir “**Jā ar nosacījumu**”, ja:  1) saskaņā ar VID parādnieku datu bāzē pieejamo informāciju projekta iesnieguma iesniegšanas sadarbības iestādē dienā (t.i., informāciju, kas publicēta divas darba dienas pēc projekta iesnieguma iesniegšanas sadarbības iestādē) projekta iesniedzējam un/vai sadarbības partnerim, ja tāds projektā ir paredzēts, ir nodokļu parādi, kas kopsummā katram atsevišķi pārsniedz 150 *euro*;  2) saskaņā ar VID parādnieku datu bāzē pieejamo informāciju projekta iesnieguma iesniegšanas sadarbības iestādē dienā (t.i., informāciju, kas publicēta divas darba dienas pēc projekta iesnieguma iesniegšanas sadarbības iestādē) projekta iesniedzējam un/vai sadarbības partnerim, ja tāds projektā ir paredzēts, nav nodokļu parādu, kas kopsummā katram atsevišķi pārsniedz 150 *euro*, bet vienlaikus ir piezīme, ka precīzu informāciju par nodokļu nomaksas stāvokli VID nevar sniegt, jo nodokļu maksātājs nav iesniedzis visas deklarācijas, kuras šo stāvokli uz pārbaudes datumu var ietekmēt.  Ja projektā ir paredzēts sadarbības partneris, vērtējumu “Jā, ar nosacījumu” un “**Nē**” piešķir neatkarīgi no tā, vai vērtējumam raksturīgās pazīmes konstatējamas attiecībā gan uz projekta iesniedzēju, gan sadarbības partneri, vai tikai vienu no tiem.  **Konstatējot minētos faktus, izvirza nosacījumus:**  a) veikt visu nodokļu parādu nomaksu, nodrošinot, ka ne projekta iesniedzējam, ne sadarbības partnerim, ja tāds projektā ir paredzēts, Latvijas Republikā projekta iesnieguma precizējumu iesniegšanas dienā nav nodokļu parādu, kas kopsummā katram atsevišķi pārsniedz 150 *euro;*  b) iesniegt VID visas nodokļu deklarācijas, kas bija jāiesniedz līdz pārbaudes datumam, papildu iesniedzot **sadarbības iestādē** aktualizētu izziņu par faktisko nodokļu nomaksas stāvokli pārbaudes datumā.  **Vērtējums ir “Nē”,** ja saskaņā ar VID parādnieku datu bāzē pieejamo informāciju precizētā projekta iesnieguma iesniegšanas dienā (t.i., informāciju, kas publicēta divas darba dienas pēc precizētā projekta iesnieguma iesniegšanas sadarbības iestādē), ir konstatējams, ka projekta iesniedzējs un/vai sadarbības partneris, ja tāds projektā ir paredzēts, nav veicis nodokļu parādu nomaksu un iesniedzējam un/vai sadarbības partnerim, ja tāds projektā ir paredzēts, ir nodokļu parādi, kas kopsummā katram atsevišķi pārsniedz 150 *euro*.  Lai nodrošinātu minētā kritērija visaptverošu pārbaudi, projekta iesniedzēja un sadarbības partnera, ja tāds projektā ir paredzēts, atbilstību šajā kritērijā noteiktajam pārbauda atkārtoti, ja projekta iesniegums apstiprināts ar nosacījumu, neatkarīgi no tā, vai nosacījums ir saistīts ar šī kritērija izpildi.  Ja sadarbības iestāde atkārtotas pārbaudes rezultātā konstatē nodokļu parādu, sadarbības iestāde pieņem lēmumu par projekta iesnieguma noraidīšanu, to pamatojot ar neatbilstību šim kritērijam, pat gadījumā, ja sākotnējā novērtēšanā projekta iesniegums šajā kritērijā novērtēts ar “**Jā**”. |
| 1.3. | Projekta iesniegumā ir identificēti, aprakstīti un izvērtēti projekta riski, novērtēta to ietekme un iestāšanās  varbūtība, kā arī noteikti riskus mazinošie pasākumi. | P | **Vērtējums ir “Jā”,** ja projekta iesniegumā:  1) ir identificēti un analizēti projekta īstenošanas riski vismaz šādā griezumā: finanšu, īstenošanas, rezultātu un uzraudzības rādītāju sasniegšanas, administrēšanas riski. Var būt norādīti arī citi riski;  2) sniegts katra riska apraksts, t.i., konkretizējot riska būtību, kā arī raksturojot, kādi apstākļi un informācija pamato tā iestāšanās varbūtību;  3) katram riskam ir norādīta tā ietekme (augsta, vidēja, zema) un iestāšanās varbūtība (augsta, vidēja, zema);  4) katram riskam ir norādīti plānotie un ieviešanas procesā esošie riska novēršanas/mazināšanas pasākumi, tai skaitā, raksturojot to īstenošanas biežumu un norādot par risku novēršanas/ mazināšanas pasākumu īstenošanu atbildīgās personas.  Ja projekta iesniegums neatbilst minētajām prasībām, vērtējums ir **“Jā, ar nosacījumu”**, izvirza atbilstošus nosacījumus.  **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.4. | Projekta iesniegumā ir ietverta informācija, kas apliecina dubultā finansējuma neesamību un plānoto demarkāciju un/ vai sinerģiju ar projekta iesniedzēja īstenoto (jau pabeigto) vai īstenošanā esošo projektu atbalsta pasākumiem vai citu subjektu īstenotiem projektiem  vai atbalsta pasākumiem. | P | Vērtējums ir **“Jā”**, ja:  1) projekta iesniegumā ir ietverta informācija par projekta iesniedzēja un sadarbības partnera[[3]](#footnote-4) īstenotajiem (jau pabeigtajiem) vai īstenošanā esošiem projektiem, ar kuriem konstatējama projekta iesniegumā plānoto darbību un izmaksu demarkācija, ieguldījumu sinerģija;  2) projekta iesniegumā apliecināts, ka projektā plānotie ieguldījumi par tām pašām izmaksām vienlaikus netiks finansēti ar cita projekta ietvaros piesaistītu līdzfinansējumu, novēršot dubultā finansējuma risku.  Ja projekta iesniegums neatbilst minētajām prasībām, vērtējums ir **“Jā, ar nosacījumu”**, izvirza atbilstošus nosacījumus.  Vērtējums ir “**Nē**”, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.5. | Projekta iesniegumā plānotie komunikācijas un vizuālās identitātes prasību nodrošināšanas nosacījumi atbilst Kopīgo noteikumu regulas[[4]](#footnote-5) 47. un 50. pantā, normatīvajos aktos, kas nosaka kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā, un Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās noteiktajam. | P | Vērtējums ir **“Jā”,** ja projekta iesniegumā paredzēts:  1) projekta iesniedzēja oficiālajā tīmekļa vietnē, ja šāda vietne ir, un sociālo mediju vietnēs plānots **publicēt īsu un ar atbalsta apjomu samērīgu aprakstu par projektu**, tostarp tā mērķiem un rezultātiem, un norādi, ka projekts līdzfinansēts ar Eiropas Savienības saņemtu finansiālu atbalstu;  2) **ar projekta īstenošanu saistītajos dokumentos un komunikācijas materiālos**, ko paredzēts izplatīt sabiedrībai vai dalībniekiem, plānots sniegt pamanāmu paziņojumu, kurā tiks uzsvērts no Eiropas Savienības saņemtais atbalsts;  3) **projektiem, kas saņem atbalstu no Eiropas Reģionālās attīstības fonda un Kohēzijas fonda un kuru kopējās izmaksas pārsniedz 500 000 EUR** vai **projektiem, kas saņem atbalstu no Eiropas Sociālā fonda plus un Taisnīgas pārkārtošanās fonda, kuru kopējās izmaksas pārsniedz 100 000 EUR**, tiklīdz sākas projektu darbību faktiskā īstenošana, kas ietver materiālasinvestīcijas, vai tiklīdz tiek uzstādīts iegādātais aprīkojums, tiks uzstādītas sabiedrībai skaidriredzamas **ilgtspējīgas plāksnes vai informācijas stendi**, kuros ir attēlota Eiropas Savienībasemblēma[[5]](#footnote-6), attiecībā uz projektā plānotajām darbībām un aktivitātēm;  4) **projektiem, uz kuriem neattiecas šī kritērija skaidrojuma 3. punkts**, sabiedrībai skaidri redzamā vietā plānots uzstādīt **vismaz vienu plakātu**, kura minimālais izmērs ir A3, **vai** **līdzvērtīgu elektronisku paziņojumu**, kurā izklāstīta informācija par projektu un uzsvērts no Eiropas Savienības fondiem saņemtais atbalsts.  Papildus Kopīgo noteikumu regulā un normatīvajos aktos, kas nosaka kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā, noteiktajām obligātajām minimālajām publicitātes prasībām projekta iesniedzējs var plānot projekta iesniegumā cita veida komunikācijas aktivitātes, ar kuru palīdzību tiek sasniegts projekta mērķis, vai arī par ES fondu ieguldījumu projektā informēta plašāka sabiedrība, ja tādas ir paredzētas MK noteikumos par pasākuma īstenošanu.  Ja projekta iesniegums neatbilst minētajām prasībām, vērtējums ir **“Jā, ar nosacījumu”,** izvirza atbilstošus nosacījumus.  Vērtējums ir “**Nē**”, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.6. | Projekta iesniegumā paredzētais ES fonda finansējuma apmērs un intensitāte atbilst MK noteikumos par pasākuma īstenošanu noteiktajam ES fonda finansējuma apmēram un intensitātei, iekļautās kopējās attiecināmās izmaksas un izmaksu pozīcijas atbilst MK noteikumos par pasākuma īstenošanu noteiktajam, tai skaitā nepārsniedz noteikto izmaksu pozīciju apjomus un:  1.6.1. ir saistītas ar projekta īstenošanu;  1.6.2. ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai) un izvērtēta to lietderība;  1.6.3. nodrošina projektā izvirzītā mērķa un rādītāju sasniegšanu. | P | **Vērtējums ir “Jā”,** ja projekta iesniegumā un projekta iesniegumam pievienotajos pielikumos, kas uzskaitīti nolikumā, norādītais ES fonda finansējums un tā atbalsta intensitāte atbilst MK noteikumos par pasākuma īstenošanu noteiktajam ES fonda finansējuma apjomam un atbalsta intensitātei, un projekta iesniegumā plānotās izmaksas atbilst MK noteikumos par pasākuma īstenošanu noteiktajām izmaksu pozīcijām un nepārsniedz to noteiktos apjomus (ja attiecināms), tai skaitā:  1) izmaksas ir nepieciešamas projekta plānoto darbību īstenošanai (tai skaitā mērķa grupas vajadzību nodrošināšanai (ja attiecināms), projekta iesniegumā definēto problēmu risināšanai);  2) projekta iesniegumā ir sniegts plānoto izmaksu lietderīguma pamatojums un izmaksu apmēra pamatojums – t.i., projekta iesniegumā plānotās izmaksas atbilst vidējām tirgus cenām konkrētās izmaksu pozīcijās (informāciju var pamatot ar, piemēram, publiski pieejamu avotu par preču vai pakalpojumu cenām norādīšanu, provizorisku tirgus izpēti[[6]](#footnote-7), noslēgtiem nodomu protokoliem vai līgumiem (ja attiecināms), u.c. informāciju);  3) izmaksas nodrošina projektā izvirzītā mērķa un rādītāju sasniegšanu.  Ja projekta iesniegums neatbilst minētajām prasībām, vērtējums ir **“Jā, ar nosacījumu”**, izvirza atbilstošus nosacījumus.  **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.7. | Projekta iesniedzējam un sadarbības partneriem ir pietiekama īstenošanas un finanšu kapacitāte projekta īstenošanai. | P | **Vērtējums ir „Jā”**, ja projekta iesniegumā ir pietiekami raksturota un pamatota projekta iesniedzēja un projekta sadarbības partneru projekta īstenošanas un finanšu kapacitāte.  1) projekta administrēšanas un īstenošanas kapacitāte ir pietiekama, ja projekta iesniegumā ir aprakstīts projekta vadības process un tā organizēšana, un norādīti vadības procesa organizēšanai nepieciešamie atbildīgie speciālisti – to pieejamība vai plānotā iesaistīšana projekta ieviešanas laikā, tiem plānotā nepieciešamā kvalifikācija, pieredze un kompetence, sadarbība ar projekta īstenošanas sadarbības partneriem;  2) finanšu kapacitāte ir pietiekama, ja projekta iesniegumā ir norādīts, ka īstenojot projektu maksājumus veiks no projekta īstenošanai saņemtajiem avansa un starpposma maksājumiem, kas sastāda 100 % no projektā paredzētā Eiropas Reģionālā fonda finansējuma un valsts budžeta līdzfinansējuma kopsummas, tai skaitā pamatojot nepārtrauktas finanšu plūsmas nodrošināšanu projekta ieviešanai tā plānotajā apjomā un termiņā – norādīts, ka projekta izdevumus pirms un pēc projekta iesnieguma apstiprināšanas sadarbības iestādē, normatīvajos aktos par kārtību, kādā veic gadskārtējā valsts budžeta likumā noteiktās apropriācijas izmaiņas, noteiktajā kārtībā nodrošina no budžeta resora „74. Gadskārtējā valsts budžeta izpildes procesā pārdalāmais finansējums” programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.  Finanšu kapacitāte ir vērtējama projekta iesnieguma līmenī.  Ja projekta iesniegums neatbilst minētajām prasībām, vērtējums ir **“Jā, ar nosacījumu”**, izvirza atbilstošus nosacījumus.  **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.8. | Projekta mērķis atbilst MK noteikumos par pasākuma īstenošanu noteiktajam mērķim, definētie uzraudzības rādītāji nodrošina un apliecina mērķa sasniegšanu, uzraudzības rādītāji ir precīzi definēti, pamatoti un izmērāmi. | P | **Vērtējums ir „Jā”**, ja:   1. projekta iesniegumā minētā informācija par projekta mērķi un projekta darbībām liecina, ka tas atbilst pasākuma mērķim – stiprināt tautsaimniecības izaugsmei un transformācijai nepieciešamo pētniecības un attīstības cilvēkkapitāla kapacitāti viedās specializācijas jomās; 2. projekta iesniegumā norādītie rādītāji ir izmērāmi, atbilst MK noteikumos par pasākuma īstenošanu noteiktajiem rādītājiem, un sniedz ieguldījumu mērķa sasniegšanā.   Ja projekta iesniegums neatbilst minētajām prasībām, vērtējums ir **“Jā, ar nosacījumu”**, izvirza atbilstošus nosacījumus.  **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.9. | Projekta iesniegumā plānotie sagaidāmie rezultāti ir skaidri definēti un izriet no plānoto darbību aprakstiem, plānotās projekta darbības:  1.9.1. atbilst MK noteikumos par pasākuma īstenošanu noteiktajam un paredz saikni ar attiecīgajām atbalstāmajām darbībām;  1.9.2. ir precīzi definētas un pamatotas, un tās risina projektā definētās problēmas. | P | **Vērtējums ir „Jā”**, ja:   1. projekta iesniegumā norādītie sagaidāmie rezultāti ir skaidri definēti un izriet no projekta iesniegumā plānotajām darbībām, to satura un apraksta, kas šīs darbības ietvaros tiks īstenots; 2. projekta iesniegumā norādītajiem sagaidāmajiem rezultātiem ir noteikta skaitliskā vērtība; 3. projekta iesniegumā ietvertās darbības atbilst MK noteikumos par pasākuma īstenošanu norādītajām atbalstāmajām darbībām un izmaksu pozīcijām; 4. projekta iesniegumā plānotās darbības ir precīzi definētas un nepieciešamas projekta mērķa, plānoto rādītāju un projekta rezultātu sasniegšanai. 5. projekta iesniedzējs ir paredzējis Kohēzijas politikas vadības informācijas sistēmā kopā ar maksājuma pieprasījumu iesniegt informāciju par nacionālajiem rādītājiem, RIS3 rādītājiem, horizontālā principa rādītāju, kā arī savā informācijas sistēmā uzkrāt MK noteikumos par pasākuma īstenošanu noteiktos datus, kurus tas iesniegs Izglītības un zinātnes ministrijai pēc pieprasījuma.   Ja projekta iesniegums neatbilst minētajām prasībām, vērtējums ir **“Jā, ar nosacījumu”**, izvirza atbilstošus nosacījumus.  **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **2. VIENOTIE IZVĒLES KRITĒRIJI** | | **Kritērija ietekme uz lēmuma pieņemšanu**  (P) | **PIEMĒROŠANAS SKAIDROJUMS** |
| 2.1. | Projekta sadarbības partneri un tā plānotās darbības projekta ietvaros atbilst MK noteikumos par pasākuma īstenošanu noteiktajām prasībām. | P | **Vērtējums ir „Jā”,** ja:  1) projekta iesniegumā norādītais sadarbības partneris atbilst MK noteikumos par pasākuma īstenošanu noteiktajam un ir sniegts pamatojums sadarbības partnera izvēlei;  2) projekta iesniegumā ir aprakstīts, kuras no projektā plānotajām darbībām veiks sadarbības partneris;  3) projekta iesniegumā ir norādīts finansējuma apjoms, kas projekta ietvaros tiks novirzīts sadarbības partnerim (ja attiecināms).  Ja projekta iesniegums neatbilst minētajām prasībām, vērtējums ir “**Jā, ar nosacījumu**”, izvirza atbilstošus nosacījumus.  Vērtējums ir **“Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **3. SPECIFISKIE ATBILSTĪBAS KRITĒRIJI** | | **Kritērija ietekme uz lēmuma pieņemšanu**  (P) | **PIEMĒROŠANAS SKAIDROJUMS** |
| 3.1. | Projekts sniedz ieguldījumu Nacionālās industriālās politikas pamatnostādnēs 2021.-2027. gadam noteikto Latvijas viedās specializācijas stratēģijas specializācijas jomu attīstībā: zināšanu ietilpīga bioekonomika; biomedicīna, medicīnas tehnoloģija, farmācija; fotonika un viedie materiāli, tehnoloģijas un inženiersistēmas; viedā enerģētika un mobilitāte; informācijas un komunikācijas tehnoloģijas. | P | **Vērtējums ir „Jā”**, ja projekta iesniegumā ir sniegts pamatojums ka projektā plānotās darbības sniedz ieguldījumu Nacionālās industriālās politikas pamatnostādnēs 2021.-2027. gadam noteikto Latvijas viedās specializācijas stratēģijas specializācijas jomu attīstībā: zināšanu ietilpīga bioekonomika; biomedicīna, medicīnas tehnoloģija, farmācija; fotonika un viedie materiāli, tehnoloģijas un inženiersistēmas; viedā enerģētika un mobilitāte; informācijas un komunikācijas tehnoloģijas.  Projekta iesniegumā ir sniegts pamatojums, ka uz doktorantūras grantu varēs pretendēt tādi sociālo un humanitāro jomu doktoranti, kuru promocijas darbu tēmas ir starpdisciplināras un sniedz ieguldījumu Latvijas viedās specializācijas stratēģijas minēto specializācijas jomu attīstībā (ja attiecināms).  Ja projekta iesniegums neatbilst minētajai prasībai, **vērtējums ir „Jā, ar nosacījumu”**, izvirzot atbilstošus nosacījumus*.*  **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 3.2. | Projekta iesniegumam pievienoti šādi dokumenti, kas ir izstrādāti sadarbībā ar visām doktora studiju programmu īstenošanā iesaistītām pusēm, tai skaitā projekta sadarbības partneru pārstāvjiem, kā arī konsultējoties ar studentus pārstāvošām organizācijām:  3.2.1. doktorantūras grantu saņēmēju atlases nolikuma projekts;  3.2.2. sadarbības kārtība ar projekta sadarbības partneriem un sadarbības līguma projekts;  3.2.3. līguma projekts ar doktorantūras granta saņēmēju. | P | **Vērtējums ir „Jā”**, ja projekta iesniegumam ir pievienoti šādi dokumenti, kas ir izstrādāti sadarbībā ar visām doktora studiju programmu īstenošanā iesaistītām pusēm, tai skaitā projekta sadarbības partneru pārstāvjiem, kā arī konsultējoties ar finansējuma saņēmēja un sadarbības partneru studentus pārstāvošām organizācijām:  3.2.1. doktorantūras grantu saņēmēju atlases nolikuma projekts, kurā ir iekļauti nosacījumi atlasei: prasības doktorantam, tai skaitā nosacījums, ka granta pretendenta promocijas darba pētniecības virzienam (jomai) jāsniedz ieguldījums Latvijas Viedās specializācijas stratēģijas specializācijas jomu attīstībā, kā arī nosacījumi pretendentiem, kas saņēmuši atbalstu ES fondu 2014-2020 plānošanas perioda 8.2.2. specifiskā atbalsta mērķa “Stiprināt augstākās izglītības institūciju akadēmisko personālu stratēģiskās specializācijas jomās” (turpmāk - 8.2.2.SAM) vai Atveseļošanās fonda 5.2.1.1.i. investīcijas "Pētniecības, attīstības un konsolidācijas granti" otrās kārtas "Konsolidācijas un pārvaldības izmaiņu ieviešanas granti” (turpmāk – AF 5.2.1.1.i) projektos, lai novērstu dubultfinansējuma risku; pieteikumu iesniegšanas kārtība un iesniedzamie dokumenti, pieteikumu vērtēšana un lēmumu pieņemšana, apelācijas iesniegšanas un izskatīšanas kārtība, u.c.  3.2.2. sadarbības kārtības projekts ar projekta sadarbības partneriem un sadarbības līguma projekts;  - sadarbības kārtības projektā ir atrunāti sadarbības principi, sadarbības partneriem izvirzītie kritēriji, pušu savstarpējo norēķinu kārtība u.c.;  - sadarbības līguma projektā ir atrunāti vismaz šādi jautājumi: pienākumu un atbildības sadale projekta mērķu un rezultātu sasniegšanai; savstarpējo norēķinu veikšanas kārtība; apstiprinājums, ka visas tiesības uz projekta īstenošanas rezultātā radušos intelektuālo īpašumu saglabā finansējuma saņēmējs vai sadarbības partneris, pie kura atbalstītais doktorants iegūst doktora grādu; prasību, ka īstenojot projektu, projekta sadarbības partneris nodrošina projekta īstenošanas finanšu plūsmas nodalīšanu no citām sadarbības partnera darbības finanšu plūsmām projekta īstenošanas laikā un piecus gadus pēc noslēguma maksājuma veikšanas, kā arī prasību, ka tiks nodrošināta atsevišķa ar saimniecisko darbību nesaistīto darījumu ieņēmumu un izdevumu grāmatvedības uzskaite, kā arī minēto darījumu finanšu plūsmu nodalīšana atbilstoši normatīvajiem aktiem par gada pārskata sagatavošanas kārtību; nosacījumu, ka sadarbības partnerim nodotās ar projekta īstenošanu saistītās tiesības un saistības netiek nodotas citai personai, izņemot gadījumus, kad sadarbības partnera reorganizācijas rezultātā tā tiesības un saistības tiek nodotas finansējuma saņēmējam (ja attiecināms); sadarbības partnera pienākumu uzkrāt MK noteikumos par pasākuma īstenošanu norādītos datus un regulāri tos iesniegt finansējuma saņēmējam, u.c.  3.2.3. līguma projekts ar doktorantūras granta saņēmēju, kurā atrunāti vismaz šādi jautājumi: līguma priekšmets, termiņš doktora grāda iegūšanai, pušu tiesības un pienākumi, paredzēta doktoranta iesaiste zinātnes komunikācijas pasākumos, paredzēts plānoto zinātnisko publikāciju skaits, tai skaitā starptautiski atzītu publikāciju skaits, atrunāts doktora disertācijas izstrādes progresa uzraudzības mehānisms, līguma laušanas nosacījumi, līguma pagarināšanas nosacījumi, tai skaitā gadījumos, kad objektīvu iemeslu dēļ doktorantam nav iespējas izpildīt līguma nosacījumus tā sākotnēji paredzētajā termiņā (līguma projektā ar doktorantūras granta saņēmēju ir jāparedz nosacījums, ka, abpusēji vienojoties, doktorantūras granta līguma termiņš var tikt pagarināts uz laiku, kas nepārsniedz projekta īstenošanas beigu termiņu, ja doktorantam būs ilgstoša pārejoša darbnespēja, doktorants atradīsies grūtniecības un dzemdību atvaļinājumā, doktorants atradīsies bērna kopšanas vai paternitātes atvaļinājumā), u.c.; līguma projektā ar doktorantūras granta saņēmēju ir iekļauti nosacījumi, kas novērš risku, ka atbalstu saņem persona, kas nav izpildījusi saistības 8.2.2.specifiskā atbalsta mērķa vai Atveseļošanas fonda 5.2.1.1.i. projektos vai, ka atbalsts atkārtoti tiek saņemts par saturiskā ziņā identiskām darbībām. Līguma projektā ar doktorantūras granta saņēmēju ir jābūt iekļautam nosacījumam, ja doktorants objektīvu apstākļu dēļ ir pārtraucis darbu projektā, neizpildot MK noteikumos par pasākuma īstenošanu paredzēto nosacījumu par nodarbinātību vismaz 12 mēnešu apjomā, vai arī kopējais faktiskās nodarbinātības laiks projektā (ja ir bijuši doktoranta iesaistes pārtraukumi un līgums ar doktorantūras granta saņēmēju ir pagarināts vienu vai vairākas reizes) nav sasniedzis 12 mēnešus, doktorantam ir jāiesniedz pārskats par doktoranta plānoto uzdevumu izpildi un sasniegtajiem rezultātiem uz dalības projektā pārtraukšanas brīdi.  Kritērija izpildi apliecina projekta iesniegumam pievienoti diskusijas un cita veida sadarbību minēto dokumentu izstrādē apliecinoši dokumenti un dokumenti, kas liecina par pušu konceptuālu piekrišanu finansējuma saņēmēja izstrādātajam doktorantūras grantu saņēmēju atlases nolikuma projektam, sadarbības kārtības projektam, sadarbības līguma projektam, līguma projektam ar doktorantūras granta saņēmēju un paši augstāk minēto dokumentu projekti.  Ja projekta iesniegumam nav pievienotais doktorantūras grantu saņēmēju atlases nolikuma projekts vai augstākās izglītības institūcijas sadarbības kārtības projekts ar projekta sadarbības partneriem, vai sadarbības līguma projekts, vai līguma projekts ar doktorantūras granta saņēmēju, vai nav pievienoti diskusijas un cita veida sadarbību minēto dokumentu izstrādē apliecinoši dokumenti un dokumenti, kas liecina par pušu konceptuālu piekrišanu finansējuma saņēmēja izstrādātajam doktorantūras grantu saņēmēju atlases nolikuma projektam, augstākās izglītības institūcijas sadarbības kārtības projektam un sadarbības līguma projektam, kā arī līguma projektam ar doktorantūras granta saņēmēju, **vērtējums ir „Jā, ar nosacījumu**”, izvirzot atbilstošu nosacījumu pievienot atbilstošus dokumentus.  **Vērtējums ir “Nē”,** ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 3.3. | Projekta iesniegums atbilst MK noteikumu par pasākuma īstenošanu nosacījumiem ar saimniecisku darbību nesaistītam projektam. | P | **Vērtējums ir „Jā”, ja:**  Projekta iesniedzējs un sadarbības partneris atbilst MK noteikumos par pasākuma īstenošanu noteiktajām prasībām attiecībā uz ar saimniecisku darbību nesaistītu projekta nosacījumiem, tai skaitā atbilst pētniecības organizācijas statusam.  Projekta iesniedzēja un sadarbības partnera atbilstība pētniecības organizācijas statusam tiks vērtēta atbilstoši IZM nacionālajā līmenī metodikai finansējuma saņēmēja atbilstībai pētniecības organizācijas statusa vērtēšanai[[7]](#footnote-8) (turpmāk – metodika).  Atbilstību pētniecības organizācijai vērtē, ievērojot projekta iesniedzēja un sadarbības partnera apliecinājumā, kas atbilst metodikas pielikumam “Apliecinājums par atbilstību pētniecības un zināšanu izplatīšanas organizācijai” (turpmāk – apliecinājums), sniegto informāciju par subjekta atbilstību šādiem aspektiem:   1. vai subjekta galvenais mērķis jeb pamatdarbība ir: 2. neatkarīgi veikt fundamentālos pētījumus, rūpnieciskos pētījumus vai eksperimentālo izstrādi (turpmāk – neatkarīga pētniecība) **vai** 3. plaši izplatīt šādu darbību rezultātus mācību, publikāciju vai zināšanu pārneses veidā; 4. ja subjekts veic arī saimniecisko darbību, tad vai šādas darbības finansējums, izmaksas un ieņēmumi ir uzskaitīti atsevišķi; 5. uzņēmumiem, kas var izšķiroši ietekmēt subjektu, piemēram, būdami tā akcionāri vai dalībnieki, nedrīkst būt privileģēta piekļuve šā subjekta radītajiem rezultātiem.   **Vērtējums ir „Jā, ar nosacījumu”,** ja noteiktie nosacījumi netika izpildīti, vienlaikus nosakot nosacījumu, ka projekta iesniedzējs veic precizējumus vai iesniedz papildu informāciju, lai pamatotu projekta iesniedzēja atbilstību pētniecības organizācijas definīcijai ar saimniecisku darbību nesaistīta projekta gadījumā.  **Vērtējums ir “Nē”,** ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 3.4. | Projektā ir paredzētas darbības, kas veicina horizontālā principa ”Vienlīdzība, iekļaušana, nediskriminācija un pamattiesību ievērošana” īstenošanu. | P | Ja projekta iesniegums atbilst minimālajām prasībām, **vērtējums ir “Jā”,** t.i. no projekta iesniegumā ietvertās informācijas ir secināms, ka projektā plānotas:  1) **vismaz 3 vispārīgās HP VINPI darbības**, piemēram:  **Attiecībā uz projekta personālu**:   1. sievietēm un vīriešiem (projekta vadības un īstenošanas personālam) tiks nodrošinātas vienlīdzīgas iespējas; 2. projekta vadībā un īstenošanā tiks ievēroti tādi personāla atlases nosacījumi un prakses, kas ir nediskriminējošas un iekļaujošas cilvēkiem ar invaliditāti; 3. projekta vadība un īstenošana notiks personām ar funkcionāliem traucējumiem pielāgotās telpās, tostarp pielāgotas informācijas un komunikāciju tehnoloģijas, ja tas ir nepieciešams.   **Attiecībā uz projekta komunikācijas un publicitātes pasākumiem:**  īstenojot projekta komunikācijas aktivitātes, tiks izvēlēta valoda un vizuālie tēli, kas mazina diskrimināciju un stereotipu veidošanos par kādu no dzimumiem, personām ar invaliditāti, reliģisko pārliecību, vecumu, rasi un etnisko izcelsmi vai seksuālo orientāciju ([skat. LM metodisko materiālu “Ieteikumi diskrimināciju un stereotipus mazinošai komunikācijai ar sabiedrību”](https://www.lm.gov.lv/lv/media/21126/download?attachment)).  **Attiecībā uz publiskajiem iepirkumiem:**  projektā tiks īstenots sociāli atbildīgs iepirkums, pērkot ētiski ražotus produktus un pakalpojumus un izmantojot publiskās iepirkumu procedūras, lai radītu darbvietas, pienācīgus darba apstākļus, sekmētu sociālo un profesionālo iekļautību, nodrošinātu piekļūstamību pakalpojuma sniegšanas vietai/videi/objektam/pasākuma norises vietai, kā arī veicinātu labākus darba nosacījumus cilvēkiem ar invaliditāti un nelabvēlīgākā situācijā esošiem cilvēkiem.  2) **vismaz 3 specifiskās HP VINPI darbības**, kas risinās identificētās mērķa grupas vajadzības un problēmas un veicinās vienlīdzību, iekļaušanu, nediskrimināciju un pamattiesību ievērošanu, piemēram:  a) tiks nodrošināti konsultatīva rakstura pasākumi par dzimumu līdztiesības un personu ar invaliditāti vienlīdzīgu iespēju jautājumiem, tostarp piesaistīti eksperti vai nodrošinātas konsultācijas ar nevalstiskajām organizācijām, kas pārstāv personu ar invaliditāti intereses (piemēram, pakalpojuma sniegšanas telpu vides piekļūstamības novērtēšanai, mērķa grupu uzrunāšanai un sasniegšanai u.c., tai skaitā konsultācijas par attiecīgu nosacījumu iekļaušanu doktorantu atlases nolikumos (attiecīgi pievienojot dokumentus, piem. konsultāciju protokolus u.c.);  b) tiks īstenoti pasākumi, kas veicina līdzsvarotu sieviešu un vīriešu iesaisti zinātnē un pētniecībā, īpaši STEM jomās. Piemēram, projekti, kas veicina mazāk pārstāvētā dzimuma piesaisti, īpaši nozarē vai jomā, kurā kāds no dzimumiem ir mazāk pārstāvēts;  c) tiks nodrošināti atbalsta pasākumi studējošajiem un pētniecības institūciju darbiniekiem, kuri aprūpē mazgadīgu bērnu vai tuvinieku, darba un ģimenes dzīves saskaņošanai.  3) ir noteikts  **HP VINPI rādītājs**, ”Sieviešu skaits atbalsta saņēmēju vidū”, kā arī papildus var būt noteikti citi VINPI rādītāji, piemēram:  konsultatīva rakstura pasākumu skaits par dzimumu līdztiesības, personu ar invaliditāti vienlīdzīgu iespēju, vecuma nediskriminācijas, etniskās u.c. piederības un pamattiesību jautājumiem, tostarp par tiesiskajiem un praktiskajiem aspektiem;  4) norādītas projekta budžeta izmaksu pozīcijas, kuras veicina HP VINPI (ja attiecināms);  5) projekta iesniegumā ir identificētas galvenās problēmas, kas skar mērķa grupu, jomā, kurā darbojas projekta iesniedzējs un apraksts, kā projektā paredzētās HP VINPI darbības risinās identificētās problēmas;  6) ir sniegta informācija par projekta vadības un īstenošanas personālu dalījumā pēc dzimuma u.c. pazīmes (vai plānots sniegt) un sniegta (vai plānots sniegt) informācija sadalījumā pēc dzimumu u.c. pazīmes par projekta mērķa grupām;  7) projekta iesniegumā ir paskaidrots, kā projektu vadībā un īstenošanā tiks nodrošināta nediskriminācija pēc vecuma, dzimuma, etniskās piederības u.c. pazīmes un virzīti pasākumi, kas veicina nediskrimināciju un pamattiesību ievērošanu. Informācija ir sagatavota, balstoties, piemēram, uz konsultācijām ar valsts, pašvaldību institūcijām vai nevalstiskajām organizācijām, kas pārstāv mērķa grupu intereses, dažādiem pieejamiem statistikas datiem, pētījumiem u.c. datu avotiem, kas raksturo attiecīgās mērķa grupas situāciju. Plānotajām vispārīgajām HP VINPI darbībām jāaptver visas vispārīgo darbību jomas – informāciju un publicitāti, projekta vadību un īstenošanu un publiskos iepirkumus (ja attiecināms).  Ja projekta iesniegums neatbilst minimālajām prasībām, vērtējums ir “**Jā, ar nosacījumu**”, izvirza atbilstošus nosacījumus.  **Vērtējums ir** “**Nē**”, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |

1. [Vērtēšanas kritēriji apstiprināti UK ar 2023. gada 17. oktobra lēmumu Nr. L-2023/21-27/71](https://www.esfondi.lv/profesionaliem/uzraudzibas-komiteja/uk-e-portfelis-2021-2027/2023-10-02-uk-rakstiska-procedura-izm_1118) [↑](#footnote-ref-2)
2. Precizējamais kritērijs, kritērija neatbilstības gadījumā Centrālā finanšu un līgumu aģentūra pieņem lēmumu par projekta iesnieguma apstiprināšanu ar nosacījumu. [↑](#footnote-ref-3)
3. Attiecas uz MK noteikumu par pasākuma īstenošanu 18.2., 18.4., 18.5., 18.6 un 18.7. apakšpunktā minētajiem sadarbības partneriem [↑](#footnote-ref-4)
4. Eiropas Parlamenta un Padomes 2021. gada 24. jūnija regula 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai; <https://eur-lex.europa.eu/legal-content/LV/TXT/HTML/?uri=CELEX:32021R1060&qid=1625116684765&from=EN> [↑](#footnote-ref-5)
5. Vizuālās identitātes prasības un paraugi iekļauti Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās. Pieejamas: Esfondi.lv: https:/[/www](http://www.esfondi.lv/vadlinijas).[esfondi.lv/vadlinijas](http://www.esfondi.lv/vadlinijas). [↑](#footnote-ref-6)
6. Tirgus izpēte var notikt dažādos veidos, piemēram, izsūtot e-pastus potenciālajiem piegādātājiem, veicot telefonisku aptauju, balstoties uz ekspertu slēdzieniem u.tml., nepieciešams nodrošināt tirgus izpētes dokumentēšanu, lai būtu pierādījums tam, kā notikusi attiecīgā pretendenta izvēle. [↑](#footnote-ref-7)
7. <https://www.izm.gov.lv/lv/metodika-petniecibas-un-zinasanu-izplatisanas-organizaciju-statusa-izvertejumam> [↑](#footnote-ref-8)